ธปท.จับตาภัยแล้ง-ปัญหากรีซกระทบเศรษฐกิจ
ธปท.เผยภาวะเศรษฐกิจดือนพ.ค.ยังชะลอต่อ ยอมรับต้องติดตามปัญหาภัยแล้ง และกรีซมากขึ้น เหตุเป็นปัจจัยเสี่ยงกระทบเศรษฐกิจไทย
30 มิ.ย. 2558

ธปท.เผยภาวะเศรษฐกิจดือนพ.ค.ยังชะลอต่อ ยอมรับต้องติดตามปัญหาภัยแล้ง และกรีซมากขึ้น เหตุเป็นปัจจัยเสี่ยงกระทบเศรษฐกิจไทย
นางรุ่ง มัลลิกะมาส ผู้อำนวยการอาวุโส ฝ่ายนโยบายเศรษฐกิจการเงินธนาคารแห่ง ประเทศไทย (ธปท.) กล่าวว่าภาวะเศรษฐกิจในเดือนพ.ค.ที่ผ่านมายังฟื้นไปอย่างช้าๆ และเปราะบางมีเพียงภาคการท่องเที่ยวที่ขยายตัว 38.2%จากนักท่องเที่ยวจีนและมาเลเซียเป็นสำคัญและการใช้จ่ายลงทุนของภาครัฐเท่านั้น ที่ยังเป็นแรงขับเคลื่อนเศรษฐกิจขณะที่ การส่งออกสินค้ายังคงซบเซาติดลบ 5.5%ส่วนการใช้จ่ายภาคเอกชนยังอ่อนแอติดลบ 0.4% จากเดือนก่อนติดลบ 0.1%แม้การใช้จ่ายสินค้าในหมวดสินค้าคงทนและหมวดบริการจะปรับดีขึ้นบ้างจากเดือนก่อนแต่ครัวเรือนยังระวังการใช้จ่าย เพราะรายได้เกษตรที่ตกต่ำรายได้นอกภาคเกษตรที่ทรงตัวและความกังวลต่อภาวะเศรษฐกิจรวมถึงภัยแล้งที่อาจจะรุนแรงขึ้นสอดคล้องกับการนาเข้าสินค้าที่หดตัว
“ในส่วนของภัยแล้งขณะนี้ธปท.เรายังไม่ได้รวมปัญหาภัยแล้งที่อาจจะรุนแรงเข้าไว้ในการประมาณการณ์อัตราการขยายตัวทางเศรษฐกิจ(จีดีพี)รอบนี้ที่คาดว่าจะโตที่3% เพราะการประเมินรอบนี้ใช้ฐานปกติไม่รวมภัยแล้งที่รุนแรงแต่ต้องยอมรับว่าภัยแล้งเป็นปัญหาที่ต้องติดตามมากขึ้นเพราะนับเป็นความเสี่ยงด้านลบทางเศรษฐกิจที่จะกระทบต่อการเติบโตเพิ่มเติมจากปัญหาสถานการณ์ในต่างประเทศของยุโรปและกรีซที่ธปท.ต้องติดตามต่อไป”นางรุ่งกล่าว